Jellegtechnikák

A **jellegtechnikák** speciális, különleges képességeket képes biztosítani felhasználójának. Azonban a technikák rendkívül nehezen megtanulhatóak (vannak amik könnyebben), és koránt sem mindegyiket képes a felhasználó eredményesen felhasználni.

 Összesen 25 típusú jellegtechnikát különböztethetünk meg, ennél több nem létezik, legfeljebb a meglévő jellegek egyik variánsával találkozhatunk.

## Szintek

A jellegtechnikák követelményeik és nehézségük szerint szintekre oszlanak fel. Minél magasabb szintű egy technika, annál körülményesebb és nehezebb megtanulni.

### 0-ás szintű technikák

Egyetlenegy technika tartozik ide, mégpedig a normál jellegtechnika. Ez a jellegtechnika azonban nem ad semmilyen képességet, csupán alapvető tudást a többi jellegtechnikához.

### 1-es szintű technikák

Ebbe a csoportba 5 (vagy 6) technika tartozik, amelyek a következőek. A négy alaptechnika; a víz, a tűz, a föld és a szél, ezen kívül a speciális, poláris jelleg. Közös tulajdonságuk, hogy mindegyiknek az elsajátításhoz szükséges a normál jellegtechnika. Illetve még ebbe a csoporthoz tartozik a robbanásjelleg, mely a tűzjellegnek egy továbbfejlesztése.

### 2-es szintű technikák

Ezek alapjában véve erősebb technikák az 1-es szintűeknél. Közös tulajdonságuk, hogy mindegyik 2-es szintű technika egy 1-es szintűnek a továbbfejlesztése. Ide tartozik a techjelleg, a kristályjelleg, a levegőjelleg, a mágiajelleg, a jégjelleg, az acidjelleg, illetve a fény és a sötétjelleg. Ezen kívül még ide sorolható az árnyékjelleg is.

### 3-as szintű technikák

Ezek szinte a legnehezebb technikák, elsajátításuk sok évtizedbe kerülhet. A 2-es szintűek továbbfejlesztése. Ide tartozik a vákuumjelleg, a méregjelleg és az áramjelleg. Ugyanide soroljuk az illúzió, az élet és a haláljelleget.

### 4-es szintű technikák

Ezek a legnehezebb szintű technikák, megtanulásuk akár egy egész életen át tarthat (kivéve, ha az alanynak van valamilyen adottsága a megtanulásához). Ide tartozik az elme és az időjelleg, illetve a természetjelleg.

### Egyéb

A különféle technikák egyes technikák "egyszerű" továbbfejlesztése. Az itt látható ábrán leegyszerűsítve fel van tüntetve, hogy melyik technika melyikhez kapcsolódik. Természetesen ez nem ilyen egyszerű, ugyanis rengeteg technika kifejlesztéséhez szükség van egy másik, úgynevezett *katalizátor technikára* is, amely keveredve a főként szükséges technikával kiadja az újat. A katalizátor technikának nem szükséges, hogy különösebben fejlett legyen, elég annyi, hogy a felhasználó képes legyen minimálisan használni azt, illetve megértse annak működési mechanikáját. Ha ez megvan, akkor elméletileg már fel tudja használni azt egy új jellegtechnika kifejlesztéséhez.

## A technikák erőssége

A különböző technikák különböző erősségűek lehetnek. A szintek nem feltétlenül a technika erősségét mutatják, ugyanis például egy mesterire csiszolt 1-es szintű technika le tud győzni egy átlagos 2-es szintű technikát. A technika szintje csak azt jelenti, hogy mennyi az adott technikával elérhető lehetőségek határa. Természetes, hogy egy 2-es szintű technikában sokkal nagyobb potenciál van, mint egy egyes szintűben, de természetesen nehezebb is megtanulni őket.

## Legendák

1. Van egy olyan monda, miszerint ha egy ember az **összes** technikát elsajátítja, az örök életet nyer, illetve olyan hatalmas erőkre tesz szert, mintha Isten lenne. Ezt azonban eddig soha senkinek sem sikerült elérnie.